
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 65 


11 Απριλίου 1996 


ΠΕΡΙΕΧΟΜΕΝΑ 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

75. Αποκατάσταση των ζημιών που προκλήθηκαν από το 

σεισμό της 13ης Μαΐου 1995 σε περιοχές των Νομών 
Τρικάλων, Καστοριάς, Φλώρινας, Ημαθίας και Λάρισας, 
της 15ης Ιουνίου 1995 σε περιοχές των Νομών Αχαίας, 
Φωκίδας και Βοιωτίας, παράταση προθεσμίας υποβολής 
αιτήσεων για τα διατηρητέα ή παραδοσιακά κτίρια του 
Νομού Αχαίας, που επλήγησαν απδ τους σεισμούς του 
1993 και των μεταφερομένων Κοινοτήτων Κρυόβρυσης, 
Αγ. Μαρίνας, Λάκκας και Αμπελιών Νομού Θεσπρωτίας 
που επλήγησαν από το σεισμό του 1979 και χορήγηση 
δανείων για τους κατολισθαίνοντες οικισμούς Παντάνασ- 
σας και Ατσιπάδων Νομού Ρεθύμνης . 

76. Αύξηση ·ορϊου κυκλοφορίας εντόκων γραμματίων του 

Ελληνικού Δημοσίου . 

78. Καθορισμός ανωτάτου συνολικού ποσού εγγυήσεων του 

Ελληνικού Δημοσίου που είναι δυνατόν να παρασχεθούν 
εντός του οικονομικού έτους 1996 . 

79. Αύξηση των θέσεων Ειδικών Συμβούλων - Ειδικών Συ¬ 

νεργατών, Μετακλητών Διοικητικών Υπαλλήλων και 
Υπαλλήλων με απόσπαση στο Πολιτικό Γραφείο του 
Υπουργού Εθνικής Αμυνας . 


80. Αύξηση των θέσεων Ειδικών Συμβούλων - Ειδικών Συ¬ 
νεργατών και Μετακλητών Διοικητικών Υπαλλήλων στο 
Πολιτικό Γραφείο του Υφυπουργού Εθνικής Παιδείας και 
θρησκευμάτων . 


81. Αύξηση των θέσεων Ειδικών Συμβούλων - Ειδικών Συ¬ 
νεργατών, Μετακλητών Διοικητικών Υπαλλήλων και 
Υπαλλήλων με απόσπαση στο Πολιτικό Γραφείο του 
Υφυπουργού Μεταφορών και Επικοινωνιών . 

87. Συγκρότηση και λειτουργία της Εθνικής Διακομματικής 

Επιτροπής για τη Δημόσια Διοίκηση . 

88. Μεταβολές στα Συλλογικά Κυβερνητικά Όργανα και 

Επιτροπές . 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

(1) 

Πράξη 75 της 4 Απριλίου 1996 
Αποκατάστασή των ζημιών που προκλήθηκαν απότο σεισμό της 
13ης Μαΐου 1995 σε περιοχές των Νομών Τρικάλων, Καστο¬ 
ριάς, Φλώρινας, Ημαθίας και Λάρισας, της 15ης Ιουνίου 
1995 σε περιοχές των Νομών Αχαίας, Φωκίδας και Βοιωτίας, 
παράταση προθεσμίας υποβολής αιτήσεων για ία διατηρη¬ 
τέα ή παραδοσιακά κτίρια του Νομού Αχαΐας, που επλήγησαν 
από τους σεισμούς του 1993 και των μεταφερομένων Κοινο¬ 
τήτων Κρυόβρυσης, Αγ. Μαρίνας, Λάκκας και Αμπελιών Νο¬ 
μού Θεσπρωτίας που επλήγησαν από το σεισμό του 1979 και 
χορήγηση δανείων για τους κατολισθαίνοντες οικισμούς Πα- 
ντάνασσας και Ατσιπάδων Νομού Ρεθύμνης. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις της από 28.7.1978 Πράξεως Νομοθετικού 
Περιεχομένου «Περί αποκαταστάσεως ζημιών εκ των σεισμών 
1978 εις περιοχήν Βορ. Ελλάδος και ρυθμίσεως συναφών θεμά¬ 
των» όπως αυτή κυρώθηκε, τροποποιήθηκε και συμπληρώθηκε 
με τους Νόμους 867/1979,1048/1980, 1133/1981 και 1190/ 
1981. 

2. Τις διατάξεις του άρθρου πέμπτου του Ν. 1190/1981 
«Περί κυρώσεωςτης από 26.3.1981 Πράξεως Νομοθετικού Πε¬ 
ριεχομένου του Προέδρου της Δημοκρατίας «Περί αποκαταστά¬ 
σεως ζημιών εκ σεισμών 1981 και ρυθμίσεως ετέρων συναφών 
θεμάτων». 

3. Τις διατάξεις της παρ. 3 του άρθρου 1 του Ν. 1283/1982 
«Για τις προθεσμίες υποβολής αιτήσεων δανειοδότησης των 
σεισμοπλήκτων και τη ρύθμιση άλλων θεμάτων» (ΦΕΚ 114τ. Α / 
1982). 

4. Τις ζημιές που προκλήθηκαν απά το σεισμό της 13ης 
Μαΐου 1995 σε περιοχές που περικλείονται απά τα διοικητικά 
όρια των Δήμων και Κοινοτήτων των Νομών Φλώρινας, Ημαθίας, 
Λάρισας, Τρικάλων και Καστοριάς, ως ακολούθως: 

α) ΠΕΡΙΟΧΗ ΝΟΜΟΥ ΦΛΩΡΙΝΑΣ 

Η περιοχή που περικλείεται απά τα άρια Ν. Φλώρινας - Ν. 
Πέλλας, όρια Ν, Φλώρινας - Ν, Κοζάνης, όρια Ν. Φλώρινας - Ν. 
Καστοριάς, όρια σεισμόπληκτης περιοχής που οριοθετήθηκε με 
την 32/23.1.1995 ΠΥΣ, όρια Ν. Φλώρινας - Ν. Πέλλας, 
β) ΠΕΡΙΟΧΗ ΝΟΜΟΥ ΗΜΑΘΙΑΣ 

Η περιοχή που περικλείεται από τα όρια Ν. Ημαθίας - Ν Κοζά¬ 
νης και τα διοικητικά άρια των Κοινοτήτων Καστανέα, Σφηκιά, 
Ριζώματα, όρια Ν, Ημαθίας - Ν. Πιερίας, όρια Ν. Ημαθίας - Ν. 
Κοζάνης. 

γ) ΠΕΡΙΟΧΗ ΝΟΜΟΥ ΛΑΡΙΣΑΣ 

Η περιοχή που περικλείεται απά τα άρια Ν. Λάρισας - Ν Κοζά¬ 
νης και τα διοικητικά όρια των Δήμων και Κοινοτήτων Λουτρό, 
Άκρη, Τσαπουρνιά, Μηλέα, Σαραντάπορο, όρια Ν, Λόρισας - Ν. 
Κοζάνης. 

δ) ΠΕΡΙΟΧΗ ΝΟΜΟΥ ΤΡΙΚΑΛΩΝ 

Η περιοχή που περικλείεται από τα όρια Ν. Τρικάλων - Ν. Γρε- 
βενών και τα διοικητικά όρια των Δήμων και Κοινοτήτων Κακό- 
πλεύρι, Ορθοβούνι, Γαύρος, Σκεπάριο, Βλαχάβα, Καλλιθέα, Κα- 
λοχώρι, Κονισκό, Γερακάριο, Λογκάς, όρια Ν. Τρικάλων - Ν. Λά¬ 
ρισας, άρια Ν. Τρικάλων - Ν. Γρεβενών. 

ε) ΠΕΡΙΟΧΗ ΝΟΜΟΥ ΚΑΣΤΟΡΙΑΣ 

Η περιοχή που περικλείεται από τα όρια Ν. Καστοριάς - Ν. 
Φλώρινας και τα διοικητικά όρια των Δήμων και Κοινοτήτων 
Βυσσινέα, Τοιχίο, Μεταμόρφωση, Πολυκάπρπη, Μαυροχώρι, 
Δισπήλιο, Αμπελόκηποι, Μηλίτσα, Κωσταράζιο, Βογατσικό, όρια 
Ν. Καστοριάς - Ν. Κοζάνης, όρια Ν. Καστοριάς - Ν. Φλώρινας. 

5. Τις ζημιές που προκλήθηκαν από το σεισμό της 15ης Ιου¬ 
νίου 1995 σε περιοχές που περικλείονται από τα διοικητικά όρια 
Δήμων και Κοινοτήτων των Νομών Αχαίας, Φωκίδας και Βοιω¬ 
τίας, ως ακολούθως: 

α) ΠΕΡΙΟΧΗ ΝΟΜΟΥ ΑΧΑΙΑΣ 

Η περιοχή που περικλείεται από τα διοικητικά όρια των Δήμων 
και Κοινοτήτων Πετσάκοι, Κορφές, Δροσάτο, Βρυαάριο (Γουμέ- 
νισα), Κερπινή, Ρογοί, Ζαχλωρού, Βιλιβίνα, Πλατανιώτισσα και 
Βότσα. 

β) ΠΕΡΙΟΧΗ ΝΟΜΟΥ ΦΩΚΙΔΑΣ 

Η περιοχή που περικλείεται από τα όρια Ν. Φωκίδας - Ν. Αι- 
τωλ/νίας και τα διοικητικά όρια των Δήμων και Κοινοτήτων Αλε- 
ποχώρι, Ζοριάνος, Κροκύλειο, Κόκκινο, Διακόπιο, Λιδωρίκιο, 
Πενταποληόρια - σεισμόπληκτης περιοχής που εντάχθηκε με 
την 266/18.7.1995 ΠΥΣ-, όρια Ν. Φωκίδας - Ν. Αιτωλ/νίας κα¬ 
θώς και τα διοικητικά όρια των Κοινοτήτων Γραβιάς. Προσήλιου, 
Ελαιώνα, Δεσφίνας και Συκιάς, 

γ) ΠΕΡΙΟΧΗ ΝΟΜΟΥ ΒΟΙΩΤΙΑΣ 

Τα διοικητικά όρια των Κοινοτήτων Διστόμου και Αντίκυρ- 
ρας. 

6. Την ανάγκη αντιμετώπισης των ζημιών που προκάλεσε ο 
σεισμός σε κτίρια των παραπάνω περιοχών. 

7. τις αριθμ. 117/4.8.1993 «Αποκατάσταση των ζημιών από 
το σεισμό της 14ης Ιουλίου 1993 σε περιοχές του Νομού 
Αχαίας > και 143/30.9.1993 «Αποκατάσταση των ζημιών από το 
σεισμό της 14ης Ιουνίου 1993 σε περιοχές των Νομών Πρέβε¬ 
ζας κα; Θεσπρωτίας και τροποποίηση των Π.Υ.Σ. 59/27.4.1993 
και 117/4.8.1993» Πράξεις του. 

8. Την αριθμ. Γ6/24193/301 2/27.12.1978 κοινή απόφαση 
των Υπουργών Συντονισμού, Κοινωνικών Υπηρεσιών και του 
Υφυπουργού Δημοσίων Έργων, για την μεταφορά του Οικισμού 
Ατσιπαδων Ν. Ρεθύμνης στη θέση Μπαλέ. 

9 Την αριθμ. 38750/676/2.6.1989 κοινή απόφαση των 
Υπουργών Εθνικής Οικονομίας και Περιβάλλοντος, Χωροταξίας 
και Δημοσίων Έργων και του Υφυπουργού Υγείας και Πρόνοιας 
και Κοινωνικών Ασφαλίσεων, για την μεταφορά του Οικισμού 
Παντάνασσας Νομού Ρεθύμνης στη θέση Αγιο Πνεύμα του οικι¬ 
σμού Παντάνασσας. 

10. Την ανάγκη ένταξης των ανωτέρω μεταφερομένων κατο- 
λισθαινόντων οικισμών στα προγράμματα αποκατάστασης σει¬ 
σμοπλήκτων της Γενικής Γραμματείας Δημοσίων Έργων του 
Υ,ΠΕ.ΧΩ.Δ.Ε. 

11. Την αριθμ. Δ17α/36/3/Φ.Ν. 392/18.3.1996 εισήγηση 
του Υφυπουργού Περιβάλλοντος, Χωροταξίας και Δημοσίων 
Έργων Εμμανουήλ Λουκάκη. 

1 2. Το αριθμ. 2020414/26.3.1996 έγγραφο του Γενικού Λο¬ 
γιστηρίου του Κράτους - Διοικητικός Τομέας θησαυροφυλακίου 
και Προϋπολογισμού - Διεύθυνση 20ή Προϋπολογισμού - Τμήμα 
Δ Δημ. Επενδύσεων, από το οποίο προκύπτει ότι, για μεν τις 
περιοχές Γρεβενών, Κοζάνης, Αχαίας και Φωκίδας και συγκε¬ 
κριμένα στη ΣΑΕ 069/1 του Υ,ΠΕ.ΧΩ.Δ.Ε. υπάρχει όριο πληρω¬ 
μών 14,000.000.000 δισεκατομμυρίων δρχ-, για δε τις υπόλοι¬ 
πες περιοχές και για τον ίδιο λόγο υπάρχει όριο πληρωμών 
4.000.000.000 δισεκατομμυρίων δρχ. και κατά συνέπεια η προ- 
καλούμενη δαπάνη {11.600.000.000 δρχ. περίπου) καλύπτεται 
από τα παραπάνω όρια πληρωμών 

13. Το αριθμ. οικ/1409/2.4.1996 έγγραφο του Υπουργείου 
Περιβάλλοντος, Χωροταξίας και Δημοσίων Έργων - Γενική 
Γραμματεία Δημ. Έργων - Υπηρεσία Αποκατάστασης Σεισμο¬ 


πλήκτων (Υ.Α.Σ.) - Τμήμα Οικονομικού, στο οποίο αναφέρεται 
ότι, οι τόκοι δανείων (23,400.000.000) δρχ. περίπου), που θα 
βαρύνουν το λογαριασμό του Ν, 128/1975, σύμφωνα με την 
αριθμ. 2032215/24.6.1991 κοινή απόφαση των Υπουργών 
Εθνικής Οικονομίας, Γεωργίας και Οικονομικών, υπολογίζεται 
ότι θα αρχίσουν να καταβάλλονται το β' εξάμηνο του 1997, απο¬ 
φασίζει: 

1. Την επέκταση κατ' ανάλογη εφαρμογή των διατάξεων της 
από 28,7.1978 Πράξεως Νομοθετικού Περιεχομένου «Περί 
αποκαταστάσεως ζημιών εκ των σεισμών 1978 εις περιοχήν 
Βορ. Ελλάδος κ.λπ.», όπως αυτή κυρώθηκε, τροποποιήθηκε και 
συμπληρώθηκε με τους Νόμους 867/1979,1048/1980,1133/ 
1981 και 1190/1981, καθώς και των σχετικών κανονιστικών 
πράξεων, όπως ισχύουν σήμερα, για την αποκατάσταση των ζη¬ 
μιών των κτιρίων γενικά, τις οποίες προκάλεσε ο σεισμός της 
13ης Μαΐου 1995 σε περιοχές που περικλείονται από τα διοικη¬ 
τικά όρια Δήμων και Κοινοτήτων των Νομών Φλώρινας, Ημαθίας. 
Λάρισας, Τρικάλων και Καστοριάς, ως ακολούθως: 

α) ΠΕΡΙΟΧΗ ΝΟΜΟΥ ΦΛΩΡΙΝΑΣ 

Η περιοχή που περικλείεται από τα άρια Ν, Φλώρινας - Ν. Πέλ¬ 
λας, όρια Ν. Φλώρινας - Ν. Κοζάνης, όρια Ν. Φλώρινας - Ν. Κα¬ 
στοριάς, όρια σεισμόπληκτης περιοχής που οριοθετήθηκε με 
την 32/23.1.1995 ΠΥΣ, όρια Ν. Φλώρινας - Ν. Πέλλας. 

Για τη νέα σεισμόπληκτη περιοχή αρμόδιος θα είναι ο Τ.Α.Σ. 
Φλώρινας που ήδη λειτουργεί στη σεισμόπληκτη περιοχή. 

Για την ανωτέρω σεισμόπληκτη περιοχή θα ισχύσουν τα ίδια 
πιστωτικά μέτρα που ισχύουν στη σεισμόπληκτη περιοχή που 
οριοθετήθηκε με την ανωτέρω ΠΥΣ, καθώς και όλες οι αποφά¬ 
σεις που έχουν εκδοθεί και οι δαπάνες θα βαρύνουν το έργο 
9569001 της ΣΑΕ 069. 

β) ΠΕΡΙΟΧΗ ΝΟΜΟΥ ΗΜΑΘΙΑΣ 

Η περιοχή που περικλείεται από τα όρια Ν. Ημαθίας - Ν. Κοζά¬ 
νης και τα διοικητικά όρια των Κοινοτήτων Καστανέα, Σφηκιά. 
Ριζώματα, άρια Ν. Ημαθίας - Ν. Πιερίας, όρια Ν, Ημαθίας - Ν. 
Κοζάνης. 

Γ ια τη νέα σεισμόπληκτη περιοχή αρμόδιος θα είναι ο Τ.Α.Σ. 
Κοζάνης που ήδη λειθτουργεί στη σεισμόπληκτη περιοχή. 

γ) ΠΕΡΙΟΧΗ ΝΟΜΟΥ ΛΑΡΙΣΑΣ 

Η περιοχή που περικλείεται από τα όρια Ν. Λάρισας - Ν. Κοζά¬ 
νης και τα διοικητικό όρια των Δήμων και Κοινοτήτων Λουτρό, 
Ακρη, Τσαπουρνιό, Μηλέα, Σαραντάπορο, όρια Ν. Λαρίσης- Ν. 
Κοζάνης. 

Για τη νέα οειομόπληκτη περιοχή αρμόδιο θα είναι το Γ.Α.Σ. 
Δεσκάτης που ήδη λειτουργεί στη σεισμόπληκτη περιοχή. 

δ) ΠΕΡΙΟΧΗ ΝΟΜΟΥ ΤΡΙΚΑΛΩΝ 

Η περιοχή που περικλείεται από τα όρια Ν. Τρικάλων - Ν. Γρε¬ 
βενών και τα διοικητικά άρια των Δήμων και Κοινοτήτων Κακο- 
πλεύρι, Ορθοβούνι, Γαύρος, Σκεπάριο, Βλαχάβα, Καλλιθέα, Κα- 
λοχώρι, Κονιοκό, Γ ερακάριο, Λογκάς, άρια Ν. Τρικάλων - Ν. Λά¬ 
ρισας, άρια Ν. Τρικάλων - Ν. Γρεβενών. 

Για τη νέα σεισμόπληκτη περιοχή αρμόδιο θα είναι το Γ.Α.Σ. 
Δεσκάτης που ήδη λειτουργεί στη σεισμόπληκτη περιοχή. 

ε) ΠΕΡΙΟΧΗ ΝΟΜΟΥ ΚΑΣΤΟΡΙΑΣ 

Η περιοχή που περικλείεται απά τα άρια Ν. Καστοριάς - Ν. 
Φλώρινας και τα διοικητικά όρια των Δήμων και Κοινοτήτων 
Βυσσινέα, Τοιχίο, Μεταμόρφωση, Πολύκαρπη, Μαυροχώρι, Δι- 
σπήλιο, Αμπελόκηποι, Μηλίτσα, Κωσταράζιο, Βογατσικό, όρια 
Ν. Καστοριάς- Ν. Κοζάνης, όρια Ν. Καστοριάς - Ν. Φλώρινας. 

Γ ια τη νέα σεισμόπληκτη περιοχή θα είναι το Γ.Α.Σ. ΠτολεμαΤ- 
δας που ήδη λειτουργεί στη σεισμόπληκτη περιοχή. 

Γ ια τις ανωτέρω (β), (γ), (δ) και (ε) προτεινόμενες σεισμόπλη¬ 
κτες περιοχές θα ισχύσουν τα ίδια πιστωτικά μέτρα που ισχύουν 
στους Νομούς Κοζάνης και Γρεβενών, καθώς και άλες οι απο¬ 
φάσεις που έχουν εκδοθεί για τις υπόψη περιοχές και οι δαπά¬ 
νες θα βαρύνουν το έργο 9569002 της ΣΑΕ 069. 

2. Την επέκταση κατ’ ανάλογη εφαρμογή των διατάξεων της 
απά 28.7.1978 Πράξεως Νομοθετικού Περιεχομένου «Περί 
αποκαταστάσεως ζημιών εκ των σεισμών 1978 εις περιοχήν 
Βορ. Ελλάδος κ.λπ.», άπως αυτή κυρώθηκε, τροποποιήθηκε και 
συμπληρώθηκε με τους Νόμους 867/1979,1048/1980,1133/ 
1981 και 1190/1981, καθώς και των σχετικών κανονιστικών 
πράξεων, όπως ισχύουν σήμερα, για την αποκατάσταση των ζη- 

μιών των κτιρίων γενικά, τις οποίες προκάλεσε ο σεισμός της 
15ρς Ιουνίου 1995 και σε άλλες περιοχές των Νομών Αχαϊας και 
Φωκίδας, καθώς και σε τμήμα του Νομού Βοιωτίας, εκτός των 
περιοχών των Νομών Αχαϊας και Φωκίδας, που εντάχθηκαν στα 
προγράμαμτα αποκατάστασης σεισμοπλήκτων τής Γενικής 
Γραμματείας Δημοσίων Έργων του Υ.ΠΕ.ΧΩ.Δ.Ε. με την 266/ 

18 7.1995 ΠΥΣ, και συγκεκριμένα σε περιοχές που περικλείο¬ 
νται απά τα διοικητικά όρια Δήμων και Κοινοτήτων των Νομών 
Αχαϊας, Φωκίδας και Βοιωτίας, ως ακολούθως: 

α) ΠΕΡΙΟΧΗ ΝΟΜΟΥ ΑΧΑΪΑΣ 

Η περιοχή που περικλείεται από τα διοικητικά όρια των Δήμων 
και Κοινοτήτων Πεταάκοι, Κορφές, Δροσάτο, Βρυσάριο (Γουμέ- 
νισα), Κερπινή, Ρογοί, Ζαχλωρού, Βιλιβίνα, Πλατανιώτισσα και 
Βόλτσα. 

Για τη νέα σεισμόπληκτη περιοχή αρμόδιος θα είναι ο Τ.Α.Σ. 
Αίγιου που ήδη λειτουργεί στη σεισμόπληκτη περιοχή. 

β) ΠΕΡΙΟΧΗ ΝΟΜΟΥ ΦΩΚΙΔΑΣ 

Η περιοχή που περικλείεται από τα όρια Ν. Φωκίδας - Ν. Αι- 
τωλ/νίας και τα διοικητικά όρια των Δήμων και Κοινοτήτων Αλε- 
ποχώρι, Ζοριάνος, Κροκύλειο, Κόκκινο, Διακόπιο, Λιδωρίκιο, 
Πενταποληόρια - σεισμόπληκτης περιοχής που εντάχθηκε με 
την 266/18.7.1995 ΠΥΣ -, όρια Ν. Φωκίδας - Ν. Αιτωλ/νίας, κα¬ 
θώς και τα διοικητικά όρια των Κοινοτήτων Γραβιάς, Προσήλιου, 
Ελαιώνα, Δεσφίνας και Συκιάς. 

Για τη νέα σεισμόπληκτη περιοχή αρμόδιος θα είναι ο Τ.Α,Σ. 
Αμφισσας που ήδη λειτουργεί στη σεισμόπληκτη περιοχή. 

γ) ΠΕΡΙΟΧΗ ΝΟΜΟΥ ΒΟΙΩΤΙΑΣ 

Τα διοικητικά όρια των Κοινοτήτων Διστόμου και Αντίκυρ- 
ρας. 

Για τη νέα σεισμόπληκτη περιοχή αρμόδιος θα είναι ο Τ.Α.Σ 
Βοιωτίας που ήδη λειτουργεί στη σεισμόπληκτη περιοχή. 

Για τις ανωτέρω προτεινόμενες σεισμόπληκτες περιοχές θα 
ισχύαουν τα ίδια πιστωτικά μέτρα που ισχύουν στους Νομούς 
Αχαϊας και Φωκίδας, καθώς και όλες οι αποφάσεις που έχουν 
εκδοθεί για τις υπόψη περιοχές και οι δαπάνες θα βαρύνουν το 
έργο 9569003 της ΣΑΕ 069. 

3. Το έργο της αποκατάστασης των ζημιών κρίνεται εθνικού 
επιπέδου και ανατίθεται στους ήδη λειτουργούντες Τομείς 
Αποκατάστασης Σεισμοπλήκτων (Τ.Α.Σ.) και Γ ραφεία Αποκατά¬ 
στασης Σεισμοπλήκτων (Γ.Α.Σ.) στις σεισμόπληκτες περιο¬ 
χές 

4. Ορίζεται εξάμηνη προθεσμία για την υποβολή αιτήσεων 
από τους δικαιούχους για την δανειοδότησή τους. Η παραπάνω 
προθεσμία μπορεί να παραταθεί με απόφαση του Υφυπουργού 
Περιβάλλοντος, Χωροταξίας και Δημοσίων Έργων και για χρο¬ 
νικό διάστημα τριών εξαμήνων ακόμη. 

5. Την επέκταση κατ' ανάλογη εφαρμογή των διατάξεων της 
από 28.7.1978 Πράξεως Νομοθετικού Περιεχομένου «περί 
αποκαταστάσεως ζημιών εκ των σεισμών 1978 εις περιοχήν 
Βορ. Ελλάδος κ.λπ.», όπως αυτή κυρώθηκε, τροποποιήθηκε και 
συμπληρώθηκε με τους Νόμους 867/1979,1048/1980,1133/ 
1981 και 1190/1981, καθώς και των σχετικών κανονιστικών 
πράξεων, όπως ισχύουν σήμερα, για την αποκατάσταση των ζη¬ 
μιών των κατολισθαινόντων οικισμών Παντάνασσας Νομού Ρε- 
θύμνης, ο οποίος μεταφέρθηκε στη θέση Αγιο Πνεύμα του οικι¬ 
σμού Παντάνασσας και Ατσιπάδων Νομού Ρεθύμνης, ο οποίος 
μεταφέρθηκε στη θέση Μπαλέ. 

Για τους ανωτέρω προτεινόμενους μεταφερόμενους οικι¬ 
σμούς θα ισχύσουν τα ίδια πιστωτικά μέτρα που ισχύουν στους 
Νομούς Γρεβενών, Κοζάνης, Αχαϊας και Φωκίδας, καθώς και 
όλες οι αποφάσεις που έχουν εκδοθεί για τις υπόψη περιοχές 
και οι δαπάνες θα βαρύνουν το έργο 8169000 της ΣΑΕ 069. 

6. Την παράταση της προθεσμίας υποβολής αιτήσεων εκ μέ¬ 
ρους των σεισμοπλήκτων ιδιοκτητών διατηρητέων ή παραδο¬ 
σιακών κτιρίων του Νομού Αχαϊας που επλήγησαν από το σεισμό 
του 1993, όπως αυτή οριοθετήθηκε με τις 117/4,8.1993 και 
143/30.9.1993 ΠΥΣ, μέχρι 30.6.1996. 

7. Την παράταση της προθεσμίας υποβολής αιτήσεων εκ μέ¬ 
ρους των σεισμοπλήκτων κατοίκων των μεταφερομένων Κοινο¬ 
τήτων Κρυόβρυσης, Λάκκας, Αγ. Μαρίνας και Αμπελιών Ν. Θε¬ 
σπρωτίας, που επλήγησαν από τους σεισμούς του 1979 και κα¬ 


θυστέρησε η μεταφορά τους σε ασφαλή θέση, μέχρι 
30.6.1996. 

8. Οι δαπάνες που θα απαιτηθούν, για την αποκατάσαση όλων 
των παραπάνω ζημιών αναλύονται κατ' εκτίμηση ως εξής. 

α Για δάνεια Τραπεζών 13.870.000.000 δραχμές 

β, Για δωρεάν κρατική αρωγή 6.650.000.000 δραχμές, που 
θα βαρύνουν τον Προϋπολογισμό Δημοσίων Επενδύσεων της 
Γ.Γ.Δ.Ε. του Υ.ΠΕ,ΧΩ.Δ.Ε. 

γ. Για τόκους δανείων που χορηγούν οι Τράπεζες 
23.370.000,000 δραχμές, που θα βαρύνουν το λογαριασμό του 
Ν. 128/1975. 

δ. Για τις πιστώσεις έργων υποδομής 4.980.000.000 δραχ¬ 
μές, που θα βαρύνουν τον Προϋπολογισμό Δημοσίων Επενδύ¬ 
σεων της Γ.Γ.Δ.Ε. του Υ.ΠΕ,ΧΩ.Δ.Ε 

Από την Πράξη αυτή προκαλείται δαπάνη ύψους 
11,630.000.000 δρχ., που θα βαρύνει τον Προϋπολογισμό Δη¬ 
μοσίων Επενδύσεων της Γ.Γ.Δ.Ε. του Υ,ΠΕ.ΧΩ.Δ.Ε. και 
23.370.000.000 δρχ. που θα βαρύνει τον λογαριασμό του Ν. 
128/1975. 

Η ισχύς αυτής της Πράξης αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος Τα ί* έλΓ Ι 

Ακριβές αντίγραφο 

Ο Γραμματέας του Υπουργικού Συμβουλίου 
ΑΝΑΣΤ. X. ΜΑΝΤΕΛΗΣ 


Πράξη 76 της 4 Απριλίου 1996 
Αύξηση ορίου κυκλοφορίας εντόκων γραμματίων του Ελληνικού 
Δημοσίου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του Ν,Δ. 3745/1957 «περί εκδόσεως εντό¬ 
κων γραμματίων» (ΦΕΚ 173 τ. Α/1957), όπως τροποποιήθηκε 
με το άρθρο 4 του Ν. 1266/1982 «Όργανα αοκήσεως της νομι¬ 
σματικής, πιστωτικής και συναλλαγματικής πολιτικής και άλλες 
διατάξεις» (ΦΕΚ 81 τ, Α72.7.1982). 

β, Την αριθμ. 2017800/2558/0023/14.3.1996 εισήγηση του 
Υπουργού Οικονομικών, με την οποία ζητείται η αύξηση του 
ορίου κυκλοφορίας των εντόκων γραμματίων του Ελληνικού Δη¬ 
μοσίου, κατά δραχμές (1.000.000) εκατομμύρια, για την κά¬ 
λυψη δαπανών του Δημοσίου, αποφασίζει; 

Αυξάνει από 1 Μαρτίου 1996, κατά δραχμές (1,000.000) 
εκατομμύρια, το όριο κυκλοφορίας των εντόκων γραμματίων 
που εκδίδονται από το Ελληνικό Δημόσιο, δηλαδή από δραχμές 
9.500.000 εκατομμύρια, σε δραχμές 10.500.000 εκατομμύ¬ 
ρια. 

Η πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος Τα μέλΓ1 

Ακριβές αντίγραφο 

Ο Γραμματέας του Υπουργικού Συμβουλίου 
ΑΝΑΣΤ. X. ΜΑΝΤΕΛΗΣ 

-+- 

(3) 

Πράξη 78 της 4 Απριλίου 1996 
Καθορισμός ανωτάτου συνολικού ποσού εγγυήσεων του Ελλη¬ 
νικού Δημοσίου που είναι δυνατόν να παρασχεθούν εντός 
του οικονομικού έτους 1996. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις της παρ. 1 του άρθρου 3 του Ν. 2322/1995 
«Παροχή της εγγύησης του Ελληνικού Δημοσίου για τη χορή¬ 
γηση δανείων και πιστώσεων και άλλες διατάξεις» (ΦΕΚ 143 τ. 
Α712.7.1995). 

β. Την κοινή εισήγηση των Υπουργών Εθνικής Οικονομίας και 

Οικονομικών, η οποία διαβιβάσθηκε με το αριθμ. 2018477/ 
2778/14.3.1996 έγγραφο του Υπουτγείου Οικονομικών - Γε¬ 
νικό Λογιστήριο του Κράτους ·· Δό:;:, ιτικός Τομέας θησαυρο¬ 
φυλακίου και Προϋπολογισμού - Διεύθυνση 25η Κιν. Κεφ. Εγγ. 
Δαν. & Αξιών - Τμήμα Β'. 

γ. Τις δαπάνες που αναγράφονται στον Τακτικά Προϋπολογι¬ 
σμό οικονομικού έτους 1996, οι οποίες ανέρχονται στο συνο¬ 
λικό ποσό 13.340.000.000 δρχ., αποφασίζει. 

Ορίζει το ύφος των εγγυήσεων, που είναι δυνατόν να παρα¬ 
σχεθούν από το Ελληνικό Δημόσιο υπέρ Τραπεζών και λοιπών 
Χρηματοπιστωτικών Ιδρυμάτων, για την κάλυψη δανείων, εγγυ¬ 
ητικών επιστολών και πιστώσεων, που χορηγούν στους φορείς 
που αναφέρονται στο άρθρο 1 του ν. 2322/1995 εντός του οι¬ 
κονομικού έτους 1996, στο ποσό των τετρακοσίων δισεκατομ¬ 
μυρίων (400.000.000.000) δρχ. 

Η ισχύς αυτής της Πράξης αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΑΝΑΣΤ. X. ΜΑΝΤΕΛΗΣ 

-+- 

(4) 

Πράξη 79 της 4 Απριλίου 1996 
Αύξηση των θέσεων Ειδικών Συμβούλων - Ειδικών Συνεργατών, 

Μετακλητών Διοικητικών Υπαλλήλων και Υπαλλήλων με 

απόσπαση στο Πολιτικό Γραφείο του Υπουργού Εθνικής 

Αμυνας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α, Τις διατάξεις του άρθρου 30 παρ 5 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 τ. Α'). 

β. Την αριθμ. Φ 470/260/588/Σ. 461/20.3.1996 εισήγηση 
του Υπουργού Εθνικής Αμυνας, από την οποία προκύπτει ότι, η 
δαπάνη που θα προκληθεί από την αύξηση των θέσεων Ειδικών 
Συμβούλων - Ειδικών Συνεργατών κατά δύο (2), Μετακλητών 
Διοικητικών Υπαλλήλων, κατά τέσσερις (4) και Υπαλλήλων με 
απόσπαση, κατά πέντε (5) στο Πολιτικό του Γ ραφείο, θα ανέλ- 
θει στο ποσό των δέκα έξι εκατομμυρίων οκτακόσιων οκτώ χι¬ 
λιάδων (16.808.000) δρχ. και μπορεί να καλυφθεί από τις πι¬ 
στώσεις που είναι εγγεγραμμένες στον Προϋπολογισμό Εξόδων 
του ΥΕΘΑ/ΓΕΣ, έτους 1996 (ΕΦ 11 -200 ΚΑΕ 0200), για τη μι¬ 
σθοδοσία των Ειδικών Συμβούλων - Ειδικών Συνεργατών και 
Μετακλητών Διοικητικών Υπαλλήλων, που είχαν προσληφθεί 
στο Πολιτικό Γ ραφείο του πρώην Υφυπουργού Εθνικής Άμυνας 
Μπεντενιώτη. 

γ Το αριθμ. 2019640/1675/0020/28.3.1996 έγγραφο του 
Γενικού Λογιστηρίου του Κράτους - Διοικητικός Τομέας θησαυ¬ 
ροφυλακίου και Προϋπολογισμού - Δ/νση 20ή Προϋπολογισμού 
- Τμήμα Α', στο οποίο αναφέρεται ότι, η δαπάνη που θα προκλη¬ 
θεί από την παραπάνω αύξηση των θέσεων στο Πολιτικό Γ ρα¬ 
φείο του Υπουργού Εθνικής Αμυνας, μπορεί να αντιμετωπισθεί 
από τις ήδη εγγεγραμμένες πιστώσεις του εκτελούμενου Προϋ¬ 
πολογισμού του ΥΕΘΑ, αποφασίζει: 

Αυξάνει τις θέσεις στο Πολιτικό Γ ραφείο του Υπουργού Εθνι¬ 
κής Άμυνας, για κάλυψης εξαιρετικών υπηρεσιακών αναγκών, 
ως ακολούθως: 

- θέσεις Ειδικών Συμβούλων - Ειδικών Συνεργατών, κατά δύο 
( 2 ) 

- θέσεις Μετακλητών Διοικητικών Υπαλλήλων, κατά τέσσε¬ 
ρις (4) 

- θέσεις Υπαλλήλων με απόσπαση, κατά πέντε (5). 

Η ισχύς αυτής της Πράξης αρχίζει από τη δημοσίευσή της 
στην Εφημερίδα της Κυβερνήσεως. 


Η πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΑΝΑΣΤ. X. ΜΑΝΤΕΛΗΣ 


♦ 


(5) 


Πράξη 80 της 4 Απριλίου 1996 
Αύξηση των θέσεων Ειδικών Συμβούλων - Ειδικών Συνεργατών 
και Μετακλητών Διοικητικών Υπαλλήλων στο Πολιτικό Γ ρα¬ 
φείο του Υφυπουργού Εθνικής Παιδείας και θρησκευμά¬ 
των. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 


Έχοντας υπόψη: 

α. Τις διατάξεις του άρθρου 30 παρ. 5 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 τ. Α'). 

β. Την αριθμ. Φ. 908/Η.2184/14.3.1996 εισήγηση του 
Υπουργού Εθνικής Παιδείας και θρησκευμάτων, από την οποία 
προκύπτει ότι, η δαπάνη που θα προκληθεί από την αύξηση των 
θέσεων Ειδικών Συμβούλων - Ειδικών Συνεργατών κατά τρεις 
(3) και Μετακλητών Διοικητικών Υπαλλήλου, κατά τρεις (3), στο 
Πολιτικό Γραφείο του Υφυπουργού Εθνικής Παιδείας και θρη¬ 
σκευμάτων, θα ανέλθει στο ποσό των είκοσι εκατομμυρίων πε- 
ντακοοίων εξήντα έξι χιλιάδων διακοσίων ενενήντα έξι 
(20.566.296) δρχ. και μπορεί να αντιμετωπισθεί από τις πιστώ¬ 
σεις του Φ. 19-110 και του ΚΑΕ 5173, 
γ. Το αριθμ. 2018849/22.3.1996 έγγραφο του Γενικού Λογι¬ 
στηρίου του Κράτους - Διοικητικός Τομέας θησαυροφυλακίου 
& Προϋπολογισμού - Δ/νση 20ή Προϋπολογισμού - Τμήμα Β', 
από το οποίο προκύπτει ότι, καταρχήν, για την αντιμετώπιση της 
σχετικής δαπάνης, που θα προκληθεί από την ανωτέρω αύξηση, 
δεν έχει προβλεφθεί ειδική πίστωση στον εκτελούμενο Προϋ¬ 
πολογισμό του Υπουργέιου Εθνικής Παιδείας και θρησκευμά¬ 
των και ότι, οι πιστώσεις του ΚΑΕ 5173 Ε.Φ. 19-110, που προ- 
τείνονται από το ΥΠ.Ε.Π.Θ., και το σημερινό υπόλοιπο των 
οποίων επαρκεί, χρησιμοποιούνται, κυρίως, για την πρόσληψη 
εκπαιδευτικών και τέλος αναφέρεται ότι, λόγω της μη διαγρα¬ 
φής των αριθμητικών προβλέψεων θέσεων προσωπικού της 
ανωτέρω κατηγορίας από τα τηρούμενα στις Υ.Δ.Ε. βιβλία μη¬ 
τρώου, θα υπάρχει αντίστοιχη επιβάρυνση και όλων των επομέ¬ 
νων Προϋπολογισμών, αποφασίζει: 

Αυξάνει τις θέσεις στο Πολιτικό Γ ραφείο του Υφυπουργού 
Εθνικής Παιδείας και θρησκευμάτων, για κάλυψη εξαιρετικών 
υπηρεσιακών αναγκών, ως ακολούθως: 

- θέσεις Ειδικών Συμβούλων - Ειδικών Συνεργατών, κατά 
τρεις (3) 

- θέσεις Μετακλητών Διοικητικών Υπαλλήλων, κατά τρεις (3) 
Η ισχύς αυτής της Πράξης αρχίζει από τη δημοσίευσή της 

στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος Τα μέλη 

Ακριβές αντίγραφο 

Ο Γ ραμματέας του Υπουργικού Συμβουλίου 
ΑΝΑΣΤ. X. ΜΑΝΤΕΛΗΣ 




( 6 ) 


Πράξη 81 της 4 Απριλίου 1996 
Αύξηση των θέσεων Ειδικών Συμβούλων - Ειδικών Συνεργατών, 
Μετακλητών Διοικητικών Υπαλλήλων και Υπαλλήλων με 
απόσπαση στο Πολιτικό Γ ραφείο του Υφυπουργού Μεταφο¬ 
ρών και Επικοινωνιών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 


Έχοντας υπόψη: 

α. Τις διατάξεις του άρθρου 30 παρ. 5 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 τ.Α'). 

β. Την αριθμ. 278/11.3.1996 εισήγηση του Υφυπουργού Με¬ 
ταφορών και Επικοινωνιών, για αύξηση των θέσεων Ειδικών 
Συμβούλων - Ειδικών Συνεργατών, κατά δύο (2), Μετακλητών 
Διοικητικών Υπαλλήλων, κατά δύο (2) και Υπαλλήλων με από- 
οπαση, κατά μία (1), στο Πολιτικό του Γραφείο. 

δ. Το αριθμ. 7918/4397/96/11.3.1996 έγγραφο του Υπουρ¬ 
γείου Μεταφορών και Επικοινωνιών - Γενική Δ/ναη Διοικητικής 
Υποστήριξης - Δ/νση Οικονομικού - Τμήμα Οικονομικής Διοίκη¬ 
σης, από το οποίο προκύπτει ότι η δαπάνη που θα προκληθεί 
από την αύξηση των θέσεων Ειδικών Συμβούλων - Ειδικών Συ¬ 
νεργατών, κατά δύο (2), Μετακλητών Διοικητικών Υπαλλήλων, 
κατά δύο (2) και Υπαλλήλων με απόσπαση, κατά μία (1), στο Πο¬ 
λιτικό Γραφείο του Υφυπουργού Μεταφορών και Επικοινωνιών, 
θα ανέλθει στο ποσό των δέκα έξι εκατομμυρίων (16.000.000) 
δρχ. και μπορεί να αντιμετωπισθεί από τις πιστώσεις του Προϋ¬ 
πολογισμού εξόδων του Υπουργείου Μεταφορών και Επικοινω¬ 
νιών, οικονομικού έτους 1996, Ειδικός Φορέας 39/110, ΚΑΕ- 
0200 και 0300. 

γ. Το αριθμ. 2021180/28.3.1996 έγγραφο του Γ ενικού Λογι¬ 
στηρίου του Κράτους - Διοικητικός Τομέας θησαυροφυλακείου 
και Προϋπολογισμού - Διεύθυνση 20ή Προϋπολογισμού - Τμήμα 
Β', από το οποίο προκύπτει ότι, η προκαλούμενη δαπάνη από 
την παραπάνω αύξηση των θέσεων στο Πολιτικό Γραφείο του 
Υφυπουργού Μεταφορών και Επικοινωνιών μπορεί να καλυφθεί 
από τα περιθώρια πιστώσεων που έχουν γραφτεί στο τρέχον οι¬ 
κονομικό έτος, αποφασίζει: 

Αυξάνει τις θέσεις στο Πολιτικό Γραφείο του Υφυπουργού 
Μεταφορών και Επικοινωνιών, για κάλυψη εξαιρετικών υπηρε¬ 
σιακών αναγκών, ως ακολούθως: 

- θέσεις Ειδικών Συμβούλων - Ειδικών Συνεργατών, κατά δύο 
( 2 ) 

- θέσεις Μετακλητών Διοικητικών Υπαλλήλων, κατά δύο (2) 

- θέσεις Υπαλλήλων με απόσπαση, κατά μία (1) 

Η ισχύς αυτής της Πράξης αρχίζει από τη δημοσίευσή της 
στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος Τα μ έλη 

Ακριβές αντίγραφο 

Ο Γραμματέας του Υπουργικού Συμβουλίου 
ΑΝΑΣΤ. X. ΜΑΝΤΕΛΗΣ 

-*- 

Πράξη 87 της 4 Απριλίου 1996 
Συγκρότηση και λειτουργία της Εθνικής Διακομματικής Επιτρο¬ 
πής για τη Δημόσια Διοίκηση. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις της παρ. 1 του άρθρου 3 του Ν. 2333/1995 
(ΦΕΚ Α' 182) «Σύσταση Εθνικών Διακομματικών Επιτροπών··. 

2. Την υπ' αριθ. 478/15.3.1996 σχετική πρόταση του Υπουρ¬ 
γού Εσωτερικών, Δημόσιας Διοίκησης και Αποκέντρωσης. 

3. Το γεγονός ότι από τις διατάξεις της πρότασης αυτής προ- 
καλείται δαπάνη ύψους εκατόν πενήντα χιλιάδων (150.000) 
δραχμών ετησίως, η οποία θα βαρύνει τον προϋπολογισμό της 
Γενικής Γραμματείας Δημόσιας Διοίκησης του Υπουργείου 
Εοωτερικών, Δημόσιας Διοίκησης και Αποκέντρωσης με ΚΑΕ 
0515, αποφασίζει: 

Ρυθμίζει τα της συγκρότησης και λειτουργίας της Εθνικής 
Διακομματικής Επιτροπής για τη Δημόσια Διοίκηση ως εξής: 

Αρθρο 1 

Συγκρότηση Επιτροπής 

1. Η Εθνική Διακομματική Επιτροπή για τη Δημόσια Διοίκηση 
συγκροτείται με απόφαση του Πρωθυπουργού και αποτελείται 
από: 

α) Τον Υπουργό Εσωτερικών, Δημόσιας Διοίκησης και Αποκέ¬ 
ντρωσης, ως Πρόεδρο. 


β) Έναν εκπρόσωπο κάθε κόμματος που εκπροσωπείται στο 
Εθνικό ή στο Ευρωπαϊκό Κοινοβούλιο. 

γ) Τον εκάστοτε Πρόεδρο της Διαρκούς Επιτροπής Δημοσίας 
Διοίκησης, Δημόσιας Τάξης και Δικαιοσύνης της Ολομέλειας 
της Βουλής, ο οποίος αναπληρώνεται, όταν απουσιάζει ή κωλύ¬ 
εται από τον Αντιπρόεδρο της ίδιας Επιτροπής. Κατά τη διάρ¬ 
κεια της διακοπής των εργασιών της Βουλής, στην Επιτροπή με¬ 
τέχει ο Πρόεδρος του Τμήματος Διακοπής των Εργασιών της. 

2, Οι εκπρόσωποι των κομμάτων ορίζονται μαζί με τους ανα¬ 
πληρωτές τους από τον αρχηγό του κόμματος, μετά από πρό¬ 
σκληση του Προέδρου της Επιτροπής, εντός δεκαπέντε ημε¬ 
ρών από την παραλαβή της σχετικής πρόσκλησης. Αν δεν ο ( 
σθούν εκπρόσωποι στην προθεσμία αυτή, ο Πρόεδρος της Επι¬ 
τροπής απευθύνει δεύτερη πρόσκληση, τάσσοντας νέα προθε¬ 
σμία δέκα ημερών για τον ορισμό των εκπροσώπων. Αν παρέλ- 
θει άπρακτη η νέα προθεσμία, η Επιτροπή νόμιμα συγκροτείται 
και μπορεί να λειτουργήσει έγκυρα με τους εκπροσώπους των 
Κομμάτων που έχουν εμπρόθεσμα ορισθεί και τα λοιπά μέλη αυ¬ 
τής- 

3, Σε περίπτωση παραίτησης από την Επιτροπή εκπροσώπου 
κόμματος και του αναπληρωτή του, ο αρχηγός του οικείου κόμ¬ 
ματος υποχρεούται να ορίσει νέον εκπρόσωπο μαζί με τον ανα¬ 
πληρωτή του εντός πέντε (5) ημερών από τη γνωστοποίηση σ’ 
αυτόν από τον Πρόεδρο της Επιτροπής της υποβληθείσης πα¬ 
ραίτησης. Μετά τον ορισμό του νέου εκπροσώπου ή την πάροδο 
της προθεσμίας αυτής ο Πρόεδρος της Επιτροπής εκδίδει σχε¬ 
τική διαπιστωτική πράξη. Από της πράξεως αυτής η Επιτροπή 
νόμιμα συνεχίζει τη λειτουργία της με το νέον εκπρόσωπο ή χω¬ 
ρίς τη συμμετοχή εκπροσώπου του κόμματος αυτού. 

4. Στις συνεδριάσεις της Επιτροπής μπορούν να καλούνται 
από τον Πρόεδρο αυτής και να μετέχουν και οι κατά περίπτωση 
συναρμόδιοι υπουργοί ή υφυπουργοί. Η πρόσκληση επιδίδεται 
πέντε τουλάχιστον ημέρες πριν από τη συνεδρίαση. 

5. Δημόσιοι λειτουργοί, υπάλληλοι ή εμπειρογνώμονες οι 
οποίοι χειρίζονται θέματα που εμπίπτουν στο αντικείμενο της 
Επιτροπής μπορούν να καλούνται στις συνεδριάσεις αυτής, 
προκειμένου να παράσχουν πληροφορίες που κρίνονται ανα¬ 
γκαίες για το έργο της, μετά από πρόταση του Προέδρου της ή 
των 2/5 του όλου αριθμού των μελών της. Η σχετική πρόταση 
πρέπει να αναφέρει τα ονόματα και την ιδιότητα των προσώπων 
που προτείνονται. 

Αρθρο 2 

Λειτουργία Επιτροπής 

1. Η Επιτροπή λειτουργεί καθ’ όλη τη διάρκεια της βουλευτι¬ 
κής περιόδου και διαλύεται αυτοδικαίως με τη λήξη της περιό¬ 
δου ή τη διάλυση της Βουλής. 

2. Η Επιτροπή συνεδριάζει με την παρουσία τουλάχιστον του 
ημίσεος πλέον ενός του πραγματικού αριθμού των μελών της 
και αποφασίζει με την απόλυτη πλειοψηφία των παρόντων. 

3. Ο Πρόεδρος της Επιτροπής καθορίζει τα θέματα που εισά- 
γονται προς συζήτηση στην Επιτροπή. Προς συζήτηση μπορεί 
επίσης να εισαχθεί και άλλο θέμα της αρμοδιότητας της, εφό- 
οον αυτό προταθεί από τα 2/5 του όλου αριθμού των μελών της 
Επιτροπής. 

4. Κάθε άλλο ζήτημα αναγκαίο για τη λειτουργία της Επιτρο¬ 
πής ουτής ρυθμίζεται με Πράξη του Προέδρου της. 

Η παρούσα Πράξη ισχύει από της δημοσιεύσεώς της στην 
Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΑΝΑΣΤ. X. ΜΑΝΤΕΛΗΣ 

Πράξη 88 της 4 Απριλίου 1996 
Μεταβολές οτα Συλλογικά Κυβερνητικά Όργανα και Επιτρο¬ 
πές. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τα άρθρα 3, 4, 5, 6, 8 παρ. 4 του Ν. 1558/1985, (ΦΕΚ Α' 
137) «Κυβέρνηση και Κυβερνητικά Όργανα». 

2. Την απόφαση του Πρωθυπουργού 208/1996 «Ανασυγκρό¬ 
τηση της Κυβερνητικής Επιτροπής» (ΦΕΚ Β' 72). 

3. Την Π.Υ.Σ. 62/1986 (ΦΕΚ Α' 70) «Σύσταση Συμβουλίου 
Εθνικής Ασφαλείας». 

4. Την Π.Υ.Σ. 163/1993 (ΦΕΚ Α' 195) «Σύσταση Διυπουργι¬ 
κής Επιτροπής με στόχο το συντονισμό της Κυβερνητικής Πολι¬ 
τικής, σε άτι αφορά τις σχέσεις της χώρας μας με την Ευρω¬ 
παϊκή Ένωση». 

5. Την απόφαση του Πρωθυπουργού ΥΠ 153/1995 (ΦΕΚ Β' 
873) «Σύσταση Επιτροπής θεσμών και Αποκρατικοποίησης». 

6. Την απόφαση του Πρωθυπουργού ΥΠ 124/1994 (ΦΕΚ Β' 
571) «Συγκράτηση Διυπουργικής Επιτροπής (Περί νομαρχιακής 
αυτοδιοίκησης)». 

7. Την Π.Υ.Σ. 93/1992 (ΦΕΚ Α' 127) «Σύσταση και συγκρό¬ 
τηση Κυβερνητικής Συντονιστικής Επιτροπής Τεχνολογικού Εκ¬ 
συγχρονισμού (ΚΥ.Σ.Ε.Τ.Ε.)». 

8. Την απόφαση Πρωθυπουργού ΥΠ 99/1994 (ΦΕΚ Β' 287) 
«Σύσταση Διυπουργικής Επιτροπής για τη χάραξη, σχεδίαση και 
εποπτεία ειδικότερων τομέων της κρατικής εν γένει πολιτικής 
για την περιφέρεια Ανατολικής Μακεδονίας - Θράκης». 

9. Την απόφαση Πρωθυπουργού Υ 1877/1992 (ΦΕΚ Β' 577) 
«Ανασύσταση Επιτροπής για τη μελέτη αντιμετωπίσεως προ¬ 
βλημάτων εκ της εισόδου ατόμων εις την χώραν από Βαλκανικές 
και άλλες χώρες». 

10. Τον Ν. 2218/1994 (ΦΕΚ Α' 90) « Ίδρυση Νομαρχιακής αυ¬ 
τοδιοίκησης, τροποποίηση διατάξεων για την πρωτοβάθμια αυ¬ 
τοδιοίκηση και την περιφέρεια και άλλες διατάξεις». 

11. Την Π.Υ.Σ. 33/1986 (ΦΕΚ Α 29) «Σύσταση Κυβερνητικού 
Συμβουλίου Πληροφορικής». 

12. Το άρθρο 3 του Ν. 2344/1995 (ΦΕΚ Α' 212) «Οργάνωση 
πολιτικής προστασίας και άλλες διατάξεις». 

13. Την πρόταση του Πρωθυπουργού. 

14. Το γεγονός ότι η δαπάνη από την παρούσα πράξη υπολο¬ 
γίζεται για τον πρώτο χρόνο σε δρχ. 11.110.000 δρχ. καισεδρχ. 
14.140.000 για κάθε επόμενο χρόνο, η οποία θα βαρύνει τον 
προϋπολογισμό του Υπουργείου Εσωτερικών, Δημόσιας Διοίκη¬ 
σης και Αποκέντρωσης Φ 160 - Κ 0211,0221,0222, 0224 - 
0226, αποφασίζει: 

Άρθρο 1 

Διερεύνηση των αρμοδιοτήτων της 
Κυβερνητικής Επιτροπής 

1. Το προβλεπόμενο από το άρθρο 3 του Ν. 1558/85 Κυβερ¬ 
νητικό Συμβούλιο (ΚΥ.ΣΥΜ.) καταργείται και οι προβλεπόμενες 
από την παράγραφο 4 του άρθρου αυτού στις θέσεις μετακλη¬ 
τών διοικητικών υπαλλήλων και ειδικών συνεργατών μεταφέρο- 
νται με το ίδιο νομικό καθεστώς στη Γραμματεία του Υπουργι¬ 
κού Συμβουλίου. 

2. Το άρθρο 2 της απόφασης του Πρωθυπουργού 208/1996 
«Ανασυγκρότηση της Κυβερνητικής Επιτροπής» (ΦΕΚ Β' 72), 
αντικαθίσταται ως εξής: 

«Άρθρο 2 

Η Κυβερνητική Επιτροπή, ενεργώντας στο πλαίσιο των απο¬ 
φάσεων και κατευθύνσεων του Πρωθυπουργού και του Υπουρ¬ 
γικού Συμβουλίου, παίρνει τα αναγκαία μέτρα για τη εφαρμογή 
της κυβερνητικής πολιτικής, παρακολουθεί και συντονίζει την 
εφαρμογή των αποφάσεών της ως και των αποφάσεων του 
Υπουργικού συμβουλίου από τα μέλη της Κυβέρνησης και συ¬ 
ζητά και λαμβάνει αποφάσεις επί των θεμάτων που παραπέμπει 
σε αυτήν ο Πρωθυπουργός». 

3. Προστίθεται το εδάφιο δ' στο άρθρο 1 και έχει ως εξής: 
«Στην Κυβερνητική Επιτροπή μετέχουν χωρίς δικαίωμα ψήφου 
ο Προϊστάμενος του Γραφείου Στρατηγικού Σχεδιασμού του 


Πρωθυπουργού, ο Προϊστάμενος του Οικονομικού Γ ραφείου, ο 
Σύμβουλος του Πρωθυπουργού για οικονομικά θέματα και ο Νο¬ 
μικός Σύμβουλος του Πρωθυπουργού». 

Άρθρο 2 

Μεταβολή της σύνθεσης και διεύρυνση των αρμοδιοτήτων του 
Κυβερνητικού Συμβουλίου Εξωτερικών και Άμυνας (ΚΥ_- 
Σ.Ε.Α.) 

1. Η σύνθεση του προβλεπόμενου από το άρθρο 4 του Ν. 
1558/1985 Κυβερνητικού Συμβουλίου Εξωτερικών και Άμυνας 
(ΚΥ,Σ.Ε.Α.), μεταβάλλεται και αυτό στο εξής θα αποτελείτσι 
από τους: 

α) Πρωθυπουργό. 

β) Υπουργό Εσωτερικών, Δημόσιας Διοίκησης και Αποκέ¬ 
ντρωσης. 

γ) Υπουργό Εθνικής Άμυνας, 
δ) Υπουργό Εξωτερικών, 
ε) Υπουργό Εθνικής Οικονομίας, 
στ) Υπουργό Οικονομικών, 
ζ) Υπουργό Ανάπτυξης. 

η) Υπουργό Περιβάλλοντος, Χωροταξίας και Δημοσίων Έρ¬ 
γων. 

θ) Υπουργό Δημόσιας Τάξης και 
ι) Αναπληρωτή Υπουργό Εξωτερικών. 

2. Στο ΚΥ,Σ.Ε.Α. μπορούν να κληθούν ύστερα από πρό¬ 
σκληση του Πρωθυπουργού και να μετέχουν ο Υπουργός Μακε¬ 
δονίας και Θράκης και ο Υπουργός Αιγαίου, εφόσον συζητού- 
νται θέματα αρμοδιότητάς τους. 

3. Στο ΚΥ,Σ.Ε.Α, μπορούν να κληθούν ύστερα από πρό¬ 
σκληση του Πρωθυπουργού και να μετέχουν χωρίς ψήφο και άλ¬ 
λοι Υπουργοί, Υφυπουργοί και υπηρεσιακοί παράγοντες, εφό¬ 
σον συζητούνται θέματα αρμοδιότητάς τους. Επίσης μετέχει 
χωρίς δικαίωμα ψήφου ο Προϊστάμενος του Γ ραφείου Στρατηγι¬ 
κού Σχεδιασμού του Πρωθυπουργού και ο Προϊστάμενος του Δι¬ 
πλωματικού Γραφείου του Πρωθυπουργού. Καθήκοντα Γραμ¬ 
ματέα του ΚΥΣΕΑ ασκεί ο Γραμματέας του Υπουργικού Συμ¬ 
βουλίου. 

4. Η διάταξη της παραγράφου 6 του άρθρου 11 του Ν. 
1266/82 (ΦΕΚ Α' 81) δεν θίγεται. 

5. Το Συμβούλιο Εθνικής Ασφάλειας (Σ.Ε.Α.) που συστήθηκε 
με την Π.Υ.Σ. 62/1986 (ΦΕΚ Α' 70) καταργείται και όλες οι αρ- 
μοδιότητές του που προβλέπονται από τις κείμενες διατάξεις 
μεταβιβάζονται στο ΚΥ,Σ.Ε.Α. 

Άρθρο 3 

Σύσταση Επιτροπής Οικονομικής και Κοινωνικής Πολιτικής 

1. Συνιστάται Επιτροπή Οικονομικής και Κοινωνικής Πολιτι¬ 
κής που αποτελείται από τους: 

α) Υπουργό Εθνικής Οικονομίας, ως Πρόεδρο, 
β) Υπουργό Οικονομικών, 
γ) Υπουργό Ανάπτυξης 

δ) Υπουργό Περιβάλλοντος, Χωροταξίας και Δημοσίων Έρ¬ 
γων. 

ε) Υπουργό Εθνικής Παιδείας και θρησκευμάτων, 
στ) Υπουργό Γεωργίας. 

ζ) Υπουργό Εργασίας και Κοινωνικών Ασφαλίσεων, 
η) Υπουργό Υγείας και Πρόνοιας, 
θ) Υπουργό Εμπορικής Ναυτιλίας και 
ι) Υπουργό Μεταφορών και Επικοινωνιών. 

2. Στις συνεδριάσεις της Επιτροπής μπορεί ο Πρόεδρός της 
να καλεί και άλλους Υπουργούς ή Υφυπουργούς, εφόσον ουζη- 
τούντσι θέματα της αρμοδιότητάς τους. 

3. Συμμετέχουν επίσης χωρίς δικαίωμα ψήφου οι: 

α. Προϊστάμενος του Οικονομικού Γραφείου του Πρωθυ¬ 
πουργού. 

β. Πρόεδρος του Συμβουλίου Οικονομικών Εμπειρογνωμό¬ 
νων, 

γ. Σύμβουλος του Πρωθυπουργού για οικονομικά θέματα 

4. Επιτροπή Οικονομικής και Κοινωνικής Πολιτικής, στα πλαί¬ 
σια των αποφάσεων του Πρωθυπουργού και του Υπουργικού 
Συμβουλίου, αποφασίζει για θέματα οικονομικής και κοινωνικής 
πολιτικής γενικότερης σημασίας και παίρνει τα αναγκαία μέτρα 

για την εφαρμογή του οικονομικού προγράμματος της Κυβέρνη- 
οης. 

Παρακολουθεί, εποπτεύει ηαι συντονίζει την εφαρμογή του 
προγράμματος αυτού και των αποφάσεων της. 

5. Το Ανώτατο Συμβούλιο Οικονομικής Πολιτικής (Α.Σ.Ο.Π.) 
(αρ. 5 παρ. 1 Ν. 1558/85) και η Επιτροπή Τιμών και Εισοδημά¬ 
των (Ε.Τ.Ε.) (αρ. 6 παρ. 1 Ν. 1558/85) καταργούνται. Οι αρμο¬ 
διότητες της Επιτροπής Τιμών και Εισοδημάτων, μεταβιβάζο¬ 
νται στον Υπουργό Εθνικής Οικονομίας. 

6. Καθήκοντα Γραμματέα της Επιτροπής Οικονομικής και 
Κοινωνικής Πολιτικής ασκεί ο Γενικός Γραμματέας του/πουρ- 
γε'ιου Εθνικής Οικονομίας. 

Αρθρο 4 

Σύσταση Επιτροπής Κοινωνικής Συνοχής και Ποιότητας Ζωής 

1. Συνιστάται Επιτροπή Κοινωνικής Συνοχής και Ποιότητας 
Ζωής που αποτελείται από τους: 

α) Υπουργό Εργασίας και Κοινωνικών Ασφαλίσεων, ως Πρόε¬ 
δρο. , ._ 

β) Υπουργό Περιβάλλοντος, Χωροταξίας και Δημοσίων Ερ¬ 
γων. 

γ) Υπουργό Εθνικής Παιδείας και θρησκευμάτων. 

6) Υπουργό Υγείας και Πρόνοιας, 
ε) Υπουργό Πολιτισμού. 

στ) Υφυπουργό Εθνικής Οικονομίας (αρμόδιο επί θεμάτων 
της Γενικής Διεύθυνσης Δημοσίων Επενδύσεων, περιφερεια¬ 
κής πολιτικής και ανάπτυξης). 

ζ) Υφυπουργό Ανάπτυξης (αρμόδιο για τα αντικείμενα των Γε¬ 
νικών Διευθύνσεων του πρώην Υπουργείου Εμπορίου, Εσωτερι¬ 
κού Εμπορίου, εκτός από τη Διεύθυνση Εσωτερικού Ελέγχου 
και Προστασίας καταναλωτή και της Γ ενικής Διεύθυνσης Κρατι¬ 
κών Προμηθειών). 

η) Υφυπουργό Περιβάλλοντος, Χωροταξίας και Δημοσίων 
' Εργων (αρμόδια εκάστοτε αντικείμενα των Τρημάτων Διαχείρη- 
σης Φυσικού Περιβάλλοντος και Νερών της Διεύθυνσης Περι¬ 
βαλλοντικού Σχεδιασμού, όπως οι αρμοδιότητες αυτές αναφέ- 
ρονται στο άρθρο 2 του Π.Δ. 51/88). 

θ) Υφυπουργό Γεωργίας (αρμόδιο για τα αντικείμενα των Γ ε¬ 
νικών Διευθύνσεων Κτηνιατρικής, Ζωικής Παραγωγής και Ανά¬ 
πτυξης και προστασίας Δασών και Φυσικού Περιβάλλοντος), και 
ι) Υφυπουργό Μεταφορών και Επικοινωνιών. 

2. Στην Επιτροπή Κοινωνικής Συνοχής και Ποιότητας Ζωής 
μετέχουν χωρίς δικαίωμα ψήφου ο Προϊστάμενος του Γ ραφείου 
για θέματα ποιότητας Ζωής του Πολιτικού Γραφείου του Πρω¬ 
θυπουργού και ο Προϊστάμενος του Οικονομικού Γραφείου του 
Πρωθυπουργού ή ο σύμβουλος του Πρωθυπουργού για οικονο¬ 
μικά θέματα ή εκπρόσωπος του Γ ραφείου Στρατηγικού Σχεδια- 
σμού του Πρωθυπουργού. 

3. Η Επιτροπή Κοινωνικής Συνοχής και Ποιότητας Ζωής, στα 
πλαίσια των αποφάσεων και κατευθύνσεων του Πρωθυπουργού 
και του Υπουργικού Συμβουλίου, εξετάζει τα μέτρα που είναι 
αναγκαίο να ληφθούν προς τον σκοπό της ενίσχυσης της κοινω¬ 
νικής συνοχής και της συνολικής αναβάθμισης των ποιοτικών 
χαρακτηριστικών του τρόπου και των συνθηκών ζωής. 

4. Στη συνεδρίαση της Επιτροπής μπορεί ο Πρόεδρός της να 
καλεί και άλλους Υπουργούς ή Υφυπουργούς, εφόσον συζητού- 
νται θέματα αρμοδιότητάς τους. 

5. Καθήκοντα Γ ραμματέα της Επιτροπής ασκεί ο Γενικός 
Γραμματέας Διαχείρησης κοινοτικών και άλλων πόρων του 
Υπουργείου Εργασίας και Κοινωνικών Ασφαλίσεων. 

Αρθρο 5 

Μεταβολή της Σύνθεσης της Επιτροπής Οργάνωσης 
και Συντονισμού των Διεθνών Οικονομικών Σχέσεων 
της Χώρας και της Επιτροπής με σκοπό τον συντονισμό 
της κυβερνητικής πολιτικής στον τομέα των σχέσων 
Ελλάδας - Κοινότητας και την προώθηση 
της Ευρωπαϊκής Ολοκλήρωσης 

1. Μεταβάλλεται η σύνθεση της Επιτροπής Οργάνωσης και 
Συντονισμού των Διεθνών Οικονομικών Σχέσεων της Χώρας και 
της Επιτροπής με σκοπό τον συντονισμό της κυβερνητικής πο¬ 
λιτικής στον τομέα των σχέσων Ελλάδας - Κοινότητας και την 
προώθηση της Ευρωπαϊκής Ολοκλήρωσης (Π.Υ.Σ. 163/1993, 
ΦΕΚ Α' 195). Οι Επιτροπές αυτές στο εξής θα αποτελούνται 
από τους: 


α) Υπουργό ή Αναπληρωτή Υπουργό Εξωτερικών, ως Πρόε¬ 
δρο. 

β) Υπουργό Εθνικής Οικονομίας, 
γ) Υπουργό Οικονομικών, 
δ) Υπουργό Ανάπτυξης, 
ε) Υπουργό Εμπορικής Ναυτιλίας, 
στ) Υπουργό Μεταφορών και Επικοινωνιών και 
ζ) Τους κατά περίπτωση αρμόδιους με τα συζητούμενα θέ¬ 
ματα Υπουργούς. 

2. Στις άνω Επιτροπές μετέχουν χωρίς δικαίωμα ψήφου ο 
Προϊστάμενος του Οικονομικού Γ ραφείου του Πρωθυπουργού 
και ο εκπρόσωπος του Γραφείου Στρατηγικού Σχεδιασμού του 
Πρωθυπουργού. 

3. Οι παραπάνω επιτροπές είναι δυνατόν να συνέρχονται και 
σε επίπεδο Γενικών ή Ειδικών Γραμματέων Υπουργείων όταν 
ένας ή περισσότεροι Υπουργοί κωλύονται να συμμετάσχουν και 
κατά την κρίση του Προέδρου το συζητούμενο θέμα δεν είναι 
ιδιάζουσας σημασίας. 

4. Οταν οι επιτροπές συνέρχονται σε επίπεδο Γ ενικών Γραμ¬ 
ματέων Υπουργείων προεδρεύονται από τον Γ ενικό Γραμματέα 
Κοινοτικών Υποθέσεων του Υπουργείου Εξωτερικών. 

Αρθρο 6 

Μεταβολή της σύνθεσης της Επιτροπής θεσμών και 
Αποκέντρωσης και διεύρυνση των αρμοδιοτήτων της 

1. Μεταβάλλεται η σύνθεση της Επιτροπής θεσμών και Απο¬ 
κέντρωσης (Απόφαση Πρωθυπουργού Υ 153/1995 (ΦΕΚ Β 
873) και αποτελείται από τους: 

α) Υπουργό Εσωτερικών, Δημόσιας Διοίκησης και Αποκέ¬ 
ντρωσης, ως Πρόεδρο, 
βΐ Υπουργό Οικονομικών 

γ) Υπουργό Περιβάλλοντος, Χωροταξίας και Δημοσίων Ερ¬ 
γων. 

δ) Υπουργό Εθνικής Παιδείας και θρησκευμάτων. 

ε) Υπουργό Εργασίας και Κοινωνικών Ασφαλίσεων. 

στ) Υπουργό Υγείας και Πρόνοιας 

ζ) Υπουργό Δικαιοσύνης 

η) Υπουργό Δημοσίας Τάξης 

θ) Υπουργό Μακεδονίας και Θράκης 

ι) Υπουργό Αιγαίου 

ια) Υπουργό Μεταφορών και Επικοινωνιών και 

ιβ) Υπουργό Τύπου και Μέσων Μαζικής Ενημέρωσης. 

Στην Επιτροπή μετέχει χωρίς δικαίωμα ψήφου και ο Νομικός 
Σύμβουλος του Πρωθυπουργού. 

2. Καταργείται η διυπουργική επιτροπή που συστήθηκε με 
την απόφαση του Πρωθυπουργού (ΥΠ 124/1994 ΦΕΚ Β 571) 
για την ανάγκη επίλυσης προβλημάτων που ενδέχεται να πα- 
ρουσιαοθούν από τη λειτουργία των νέων θεσμών του νόμου 
2218/1994 «Ίδρυση Νομαρχιακής Αυτοδιοίκησης, τροποποί¬ 
ηση διατάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις» (ΦΕΚ Α' 90) και οι αρμοδιότητες 
της μεταβιβάζονται στην Επιτροπή θεσμών και Αποκέντρω¬ 
σης. 

Άρθρο 7 

Σύσταση Επιτροπής για την Κοινωνία της Πληροφορίας 

1. Το Κυβερνητικό Συμβούλιο Πληροφορικής (ΚΥ.ΣΥ.Π.) 
(Π.Υ.Σ. 33/1986 ΦΕΚ Α 29) και η Κυβερνητική Συντονιστική 
Επιτροπή Τεχνολογικού Εξοπλισμού (ΚΥ,Σ.Ε.Τ.Ε.) (Π.Υ.Σ. 93/ 
1992 ΦΕΚ Α 127/1992) καταργούνται. 

2. Συνιστάται Επιτροπή για την Κοινωνία της Πληροφορίας, 
που αποτελείται από τους: 

α) Πρωθυπουργό 

β) Υπουργό Εσωτερικών, Δημόσιας Διοίκησης και Αποκέ¬ 
ντρωσης 

γ) Υπουργό Εθνικής Οικονομίας 

δ) Υπουργό Ανάπτυξης 

ε) Υπουργό Δικαιοσύνης και 

στ) Υπουργό Μεταφορών και Επικοινωνιών 

3. Η Κυβερνητική Επιτροπή για την Κοινωνία της Πληροφο¬ 
ρίας, στα πλαίσια των αποφάσεων και των κατευθύνσεων του 
Πρωθυπουργού και του Υπουργικού Συμβουλίου, εξετάζει και 

επεξεργάζεται τα αναγκαία μέτρα για την ανάπτυξη της κοινω¬ 
νίας της πληροφορίας. 

4. Στις συνεδριάσεις της Επιτροπής για την Κοινωνία της 
Πληροφορίας μπορεί να κληθούν από τον Πρωθυπουργό και οι 
κατά περίπτωση αρμόδιοι Υπουργοί, Υφυπουργοί και λοιποί 
Υπηρεσιακοί παράγοντες. 

5. Για τις ανάγκες της Επιτροπής για την Κοινωνία της Πληρο¬ 
φορίας ουνιοτάται Γραμματεία με μία θέση προϊσταμένου και 
δύο θέσεις ειδικών συμβούλων. Ο προϊστάμενος της Γραμμα- 
τείας της Επιτροπής για την Κοινωνία της Πληροφορίας και οι 
ειδικοί σύμβουλοι είναι μετακλητοί υπάλληλοι που διορίζονται 
και παύονται με απόφαση του Πρωθυπουργού δημοσιευόμενη 
στην Εφημερίδα της Κυβερνήσεως και ως προς αυτούς εφαρ¬ 
μόζονται αναλόγως οι ισχύουσες διατάξεις για τους προϊσταμέ¬ 
νους και τους ειδικούς συμβούλους των Ειδικών Γραφείων του 
Πολιτικού Γραφείου του Πρωθυπουργού. 

Αρθρο 8 

Μεταβολή της σύνθεσης της Διϋπουργικής Επιτροπής 
για τη χάραξη, σχεδίαση και εποπτεία ειδικότερων 
τομέων της κρατικής εν γένει πολιτικής για την 
περιφέρεια Ανατολικής Μακεδονίας - Θράκης 

Στην Επιτροπή για τη χάραξη, σχεδίαση και εποπτεία ειδικό¬ 
τερων τομέων της κρατικής εν γένει πολιτικής για την περιφέ¬ 
ρεια Ανατολικής Μακεδονίας και Θράκης (Απόφαση Πρωθυ¬ 
πουργού 99/1994 ΦΕΚ Β' 287) μετέχουν και οι Υπουργοί Περι¬ 
βάλλοντος, Χωροταξίας και Δημοσίων Έργων και Πολιτισμού. 
Επίσης, μετέχει χωρίς δικαίωμα ψήφου, ο προϊστάμενος του 
Γ ραφείου για θέματα Ποιότητας Ζωής του Πολιτικού Γ ραφείου 
του Πρωθυπουργού και ο Σύμβουλος του Πρωθυπουργού για οι¬ 
κονομικά θέματα. 

Αρθρο 9 

Μεταβολή της σύνθεσης της Επιτροπής για τη μελέτη αντιμε- 
τωπίσεως προβλημάτων εκ της εισόδου ατόμων εις τη χώρα από 
τις Βαλκανικές και άλλες χώρες. 

Στην Επιτροπή για τη μελέτη αντιμετωπίσεως προβλημάτων 
εκ της εισόδου ατόμων εις την χώρα από Τ, ' Βαλκανικές και άλ¬ 
λες χώρες (Απόφαση Πρωθυπουργού > ^7/1992 ΦΕΚ Β' 

577) μετέχει με δικαίωμα ψήφου ο Γενικός Ι'ραμματέας Παλι- 


νοστούντων Ομογενών του Υπουργείου Μακεδονίας και Θρά¬ 
κης και χωρίς δικαίωμα ψήφου ο Γενικός Γραμματέας του 
Υπουργείου Εργασίας και Κοινωνικών Ασφαλίσεων και ο Σύμ¬ 
βουλος του Πρωθυπουργού για οικονομικά θέματα. 

Άρθρο 10 

Μεταβολή της Σύνθεσης του Κυβερνητικού 
Συμβουλίου Πολιτικής Προστασίας 

Στο Κυβερνητικό Συμβούλιο Πολιτικής Προστασίας, που προ- 
βλέπεται από το άρθρο 3 του Ν. 2344/1995 μετέχει χωρίς δι¬ 
καίωμα ψήφου και ο Προϊστάμενος του Γ ραφείου για θέματα 
Ποιότητας Ζωής του Πολιτικού Γραφείου του Πρωθυπουρ¬ 
γού. 

Άρθρο 11 

Πρακτικά συνεδριάσεων Συλλογικών Κυβερνητικών 
Οργάνων και Επιτροπών 

1. Τηρούνται πρακτικά των συνεδριάσεων των Συλλογικών 
Κυβερνητικών Οργάνων και Επιτροπών εις διπλούν και από αυτά 
το ένα παραμένει στο αρχείο που τηρεί η Γραμματεία του Συλ¬ 
λογικού Κυβερνητικού Οργάνου ή της Επιτροπής και το άλλο 
κοινοποιείται στο Γραμματέα του Υπουργικού Συμβουλίου και 
είναι στη διάθεση του Πρωθυπουργού. 

2. Τα πρακτικά των συνεδριάσεων των Συλλογικών Κυβερνη¬ 
τικών Οργάνων και Επιτροπών είναι απόρρητα, το δε απόρρητο 
διαρκεί για όσο χρόνο ισχύει το απόρρητο των συζητήσεων του 
Υπουργικού Συμβουλίου. 

Άρθρο 12 

Η ισχύς της πράξης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΑΝΑΣΤ. X. ΜΑΝΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


